हरियाणा में कोरोना वायरस के 1,871 नए मामले, 28 मरीजों की मौत
हरियाणा में मंगलवार को कोरोना वायरस संक्रमण के 1,871 नए मामले सामने आए, जिसके बाद कुल संक्रमितों की संख्या बढ़कर 2,35,997 हो गयी। इसके अलावा 28 और मरीजों की मौत होने से राज्य में मृतकों की संख्या बढ़कर 2,456 हो गयी।
चंडीगढ़: हरियाणा में मंगलवार को कोरोना वायरस संक्रमण के 1,871 नए मामले सामने आए, जिसके बाद कुल संक्रमितों की संख्या बढ़कर 2,35,997 हो गयी। इसके अलावा 28 और मरीजों की मौत होने से राज्य में मृतकों की संख्या बढ़कर 2,456 हो गयी। राज्य के स्वास्थ्य विभाग के बुलेटिन के अनुसार, प्रदेश में अभी 17,744 लोगों का इलाज चल रहा है। राज्य में स्वस्थ होने की दर 91.44 प्रतिशत है। मेडिकल बुलेटिन के अनुसार, पंजाब में पिछले 24 घंटे में कोविड-19 के 630 नए मामले सामने आए, जिसके बाद कुल संक्रमितों की संख्या बढ़कर 1,52,709 हो गयी। इसके अलावा संक्रमण के कारण 14 संक्रमितों की मौत होने के बाद मृतक संख्या बढ़कर 4821 हो गई। बुलेटिन के अनुसार, दोनों राज्यों की संयुक्त राजधानी चंडीगढ़ में संक्रमण के 128 नए मामले सामने आए और एक और संक्रमित मरीज की मौत हो गई। इसके साथ ही संक्रमण के कुल मामले बढ़कर 17,537 हो गए और मृतक संख्या बढ़कर 278 हो गई।